24.05.2018 15:16 141
24.05.2018 15:14 143
24.05.2018 15:12 31
23.05.2018 15:04 143
22.05.2018 15:03 139
21.05.2018 16:40 382
21.05.2018 16:31 388
21.05.2018 14:58 139
21.05.2018 11:58 574
21.05.2018 10:37 379
18.05.2018 12:08 768
17.05.2018 18:37 775
17.05.2018 17:04 770
17.05.2018 13:53 874
17.05.2018 13:19 856
17.05.2018 11:51 845
17.05.2018 09:43 823
16.05.2018 17:07 820
16.05.2018 14:29 808
16.05.2018 11:31 790
14.05.2018 16:10 853
14.05.2018 15:40 834
14.05.2018 13:58 812
14.05.2018 13:44 780
Популярное
21.05.2018 574
21.05.2018 388
21.05.2018 382
24.05.2018 143
23.05.2018 143
24.05.2018 141
22.05.2018 139
21.05.2018 139
Рауль Ҳаџьымба: Наунагӡа хашҭра ақәымкәа иаанхоит асовет жәлари асовет архәҭақәеи анемец-фашисттә мпыҵахалаҩцәа ирҿагыланы ақәҧараҿы иаадырҧшыз агәымшәара!
448
09.05.2018 09:52
Аҧсны Аҳәынҭқарра Ахада Рауль Ҳаџьымба Аџьынџьтәылатәи еибашьра Дуӡӡа аветеранцәа Аиааира Амшныҳәа рыдиныҳәалеит.
Аҟәа. Лаҵарамза 9. Аҧсныпресс. Лана Ҵәыџьҧҳа. Аҳәынҭқарра Ахада Рауль Ҳаџьымба 1941-1945 шш. Аџьынџьтәылатәи еибашьра Дуӡӡа аветеранцәа дырҧылеит.
Аҳәынҭқарра Ахада аветеранцәа аныҳәамш рыдиныҳәало иазгәеиҭеит:
Ҳаҭыр зқәу ҳауаажәлар! Ҳаҭыр зқәу ҳветеранцәа!
Гәык-ҧсыкала ишәыдысныҳәалоит иҧшьоу Аиааира Амш! Наунагӡа хашҭра ақәымкәа иаанхоит асовет жәлари асовет архәҭақәеи анемец-фашисттә мпыҵахалаҩцәа ирҿагыланы ақәҧараҿы иаадырҧшыз агәымшәара! Миллионҩыла рхы ақәырҵеит аҭынчра, ахақәиҭра! Ҳара агәадура ҳнаҭоит Аҧсадгьыл ду ахьчара иазкыз ашьаарҵәыратә мҩа хьанҭа фырхаҵарыла иахьанысыз зықьҩыла Аҧсны аҵеицәа нагақәа !
Мҽхакыла егьырҭ атәылақәа раасҭа акырӡа ишеиҵазгьы, 22 –ҩык Аҧсны аҳәынҭқарра ахаҭарнакцәа хьӡырҳәагақәа Асовет Еидгыла Афырхацәа ҳәа ахьӡ ҳаракқәа рҽаҧсартәит! Урҭ еиуеиҧшым афронтқәа рҿы хьаҵрак ҟамҵакәа, хацәынмырха еибашьуан.
Аибашьра ду аҭоурых аҿы хашҭра зқәым даҟьақәаны иаанхеит Кавказ ахьчара иазкыз афырхаҵаратә хҭысқәа! Иара убас аҭыҧ ҷыда ааннакылоит атыл аусзуҩцәа тәамҩахә, лацәааихьшь ҟамҵа афронт иарҭоз ацхыраара!
Рыхьӡ кашәара ақәымзааит Аџьынџьтәылатә еибашьра Дуӡӡаҿы Зыҧсадгьыл зхы ақәызҵаз зегьы! Агәамчи, ашықәсынҵыра дуи Анцәа ишәаҭәеишьааит аныҳәа ду иаҧыло ҳветеранцәа! Иҟалааит аҭынчра, аманшәалара, ишәҭыкакаҷлааит ҳаҧсадгьыл Аҧсынтәыла!
Аџьынџьтәылатәи еибашьра Дуӡӡа аветеранцәа ареспубликатә Хеилак ахантәаҩы Алексеи Шьониа ицеибашьуаз иҩызцәеи Аҧсны жәлар зегьи аныҳәа рыдиныҳәало иазгәеиҭеит: “Абџьар кны зыҧсадгьыл ахьчаразы игылаз зегьы аныҳәа шәыдысныҳәалоит. Усҟан аҭыҧ змаз агәаҟра уаҳа ахаангьы иҟамлааит. Ишәҭыкакаҷааит ҳаҧсадгьыл”.
Аџьынџьтәылатәи еибашьра Дуӡӡа аветеранцәа Аҟәа араион Ахеилак ахантәаҩы, Аҧсны Аџьынџьәтәылатәи еибашьра аветеран Виссарион Ҷыҭанаа адныҳәаларақәа иҽрымидеит: “Иахьа ныҳәа дууп. Адунеи зегьы аҿы лаҵарамза 9 азгәарҭоит. Шәара иааҳзаажәгаз аиааира ахә ашьара уадаҩуп. Ҳаҧсы ҭанаҵы афашизм аиааира иасимволу ари аныҳәа пату ҳзақәзаауеит. Убасҵәҟьа, 1992 шықәсазы ҳгәаҳҽанӡамкәа иҳақәлеит ақырҭуа мпыҵахалаҩцәа. Аха ҳара ахьыҧшымра ахьчара ҳалшеит, анхара-анҵыра амҩа ҳанылеит. Гәык-ҧсыкала ишәзеиҕьасшьарц сҭахуп агәабзиареи аҭынч ҧсҭазаареи”.
Иара убас, Аџьынџьтәылатәи еибаәьра Дуӡӡа аветеран, Аеҵәа Ҟаҧшь аорден, Асовет Еидгыла Ахьӡ-Аҧша аорден III аҩаӡара, Аџьынџьтәылатәи еибашьра аорденқәа I , II аҩаӡарақәа, “Кавказ ахьчара азы”, ”Германиа аиааира азы” амедалқәа занашьоу Арсен Чакриан, аибашьра мҩа дшанылаз атәы игәалаиршәеит, иара убас уи Аҧсны ажәлар аҭынч ҧсҭазаареи аизҳазыҕьареи рзеиҕьаишьеит.
Аҟәа. Лаҵарамза 9. Аҧсныпресс. Лана Ҵәыџьҧҳа. Аҳәынҭқарра Ахада Рауль Ҳаџьымба 1941-1945 шш. Аџьынџьтәылатәи еибашьра Дуӡӡа аветеранцәа дырҧылеит.
Аҳәынҭқарра Ахада аветеранцәа аныҳәамш рыдиныҳәало иазгәеиҭеит:
Ҳаҭыр зқәу ҳауаажәлар! Ҳаҭыр зқәу ҳветеранцәа!
Гәык-ҧсыкала ишәыдысныҳәалоит иҧшьоу Аиааира Амш! Наунагӡа хашҭра ақәымкәа иаанхоит асовет жәлари асовет архәҭақәеи анемец-фашисттә мпыҵахалаҩцәа ирҿагыланы ақәҧараҿы иаадырҧшыз агәымшәара! Миллионҩыла рхы ақәырҵеит аҭынчра, ахақәиҭра! Ҳара агәадура ҳнаҭоит Аҧсадгьыл ду ахьчара иазкыз ашьаарҵәыратә мҩа хьанҭа фырхаҵарыла иахьанысыз зықьҩыла Аҧсны аҵеицәа нагақәа !
Мҽхакыла егьырҭ атәылақәа раасҭа акырӡа ишеиҵазгьы, 22 –ҩык Аҧсны аҳәынҭқарра ахаҭарнакцәа хьӡырҳәагақәа Асовет Еидгыла Афырхацәа ҳәа ахьӡ ҳаракқәа рҽаҧсартәит! Урҭ еиуеиҧшым афронтқәа рҿы хьаҵрак ҟамҵакәа, хацәынмырха еибашьуан.
Аибашьра ду аҭоурых аҿы хашҭра зқәым даҟьақәаны иаанхеит Кавказ ахьчара иазкыз афырхаҵаратә хҭысқәа! Иара убас аҭыҧ ҷыда ааннакылоит атыл аусзуҩцәа тәамҩахә, лацәааихьшь ҟамҵа афронт иарҭоз ацхыраара!
Рыхьӡ кашәара ақәымзааит Аџьынџьтәылатә еибашьра Дуӡӡаҿы Зыҧсадгьыл зхы ақәызҵаз зегьы! Агәамчи, ашықәсынҵыра дуи Анцәа ишәаҭәеишьааит аныҳәа ду иаҧыло ҳветеранцәа! Иҟалааит аҭынчра, аманшәалара, ишәҭыкакаҷлааит ҳаҧсадгьыл Аҧсынтәыла!
Аџьынџьтәылатәи еибашьра Дуӡӡа аветеранцәа ареспубликатә Хеилак ахантәаҩы Алексеи Шьониа ицеибашьуаз иҩызцәеи Аҧсны жәлар зегьи аныҳәа рыдиныҳәало иазгәеиҭеит: “Абџьар кны зыҧсадгьыл ахьчаразы игылаз зегьы аныҳәа шәыдысныҳәалоит. Усҟан аҭыҧ змаз агәаҟра уаҳа ахаангьы иҟамлааит. Ишәҭыкакаҷааит ҳаҧсадгьыл”.
Аџьынџьтәылатәи еибашьра Дуӡӡа аветеранцәа Аҟәа араион Ахеилак ахантәаҩы, Аҧсны Аџьынџьәтәылатәи еибашьра аветеран Виссарион Ҷыҭанаа адныҳәаларақәа иҽрымидеит: “Иахьа ныҳәа дууп. Адунеи зегьы аҿы лаҵарамза 9 азгәарҭоит. Шәара иааҳзаажәгаз аиааира ахә ашьара уадаҩуп. Ҳаҧсы ҭанаҵы афашизм аиааира иасимволу ари аныҳәа пату ҳзақәзаауеит. Убасҵәҟьа, 1992 шықәсазы ҳгәаҳҽанӡамкәа иҳақәлеит ақырҭуа мпыҵахалаҩцәа. Аха ҳара ахьыҧшымра ахьчара ҳалшеит, анхара-анҵыра амҩа ҳанылеит. Гәык-ҧсыкала ишәзеиҕьасшьарц сҭахуп агәабзиареи аҭынч ҧсҭазаареи”.
Иара убас, Аџьынџьтәылатәи еибаәьра Дуӡӡа аветеран, Аеҵәа Ҟаҧшь аорден, Асовет Еидгыла Ахьӡ-Аҧша аорден III аҩаӡара, Аџьынџьтәылатәи еибашьра аорденқәа I , II аҩаӡарақәа, “Кавказ ахьчара азы”, ”Германиа аиааира азы” амедалқәа занашьоу Арсен Чакриан, аибашьра мҩа дшанылаз атәы игәалаиршәеит, иара убас уи Аҧсны ажәлар аҭынч ҧсҭазаареи аизҳазыҕьареи рзеиҕьаишьеит.
Аинформациатә алахәылаҩцәа
Асаит аҿы икьыԥхьу аматериалқәа рзы азин амазаара, автортә зини, егьырҭ еизырхоу азинқәеи ирызкәу аԥсуеи жәларбжьаратәи азакәанԥҵарала ихьчоуп. Асаит аҿы иҟоу иарбанызаалак аудио, афото, авидео материалқәа рхархәара, уи амазаара азы азин змоу рақәшаҳаҭхарала, мамзаргьы, www.apsnypress.info ахь азхьарԥш аҟаҵарала иҟалар алшоит. Аинтернет аҟны атексттә материалқәа инагӡаны, мамзаргьы хәҭа-хәҭала ахкьыԥхьраан, www.apsnypress.info ахь ихарҭәаау азхьарԥш аҟаҵара хымԥадатәиуп.